armvectores/hy_wikipedia_2023 huggingface dataset:
Գոմիսջվարի

Գոմիսջվարի (վրաց.՝ გომისჯვარი), գյուղ Վրաստանում։ Գտնվում է Շիդա Քարթլի մարզի Կասպի շրջանում։


== Դիրք ==
Գտնվում է ծովի մակարդակից 900 մետր բարձրության վրա։ Շրջկենտրոն Կասպից հեռու է 18 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 18 մարդ։


== Ծանոթագրություններ ==
Կոնստանտինոս Մավրոպանոս

Կոնստանտինոս Մավրոպանոս (հունարեն՝ Κωνσταντίνος Μαυροπάνος, դեկտեմբերի 11, 1997(1997-12-11), Աթենք, Հունաստան), հույն պրոֆեսիոնալ ֆուտբոլիստ։ Ներկայումս հանդես է գալիս Արսենալի կազմում։ Խաղում է կենտրոնական պաշտպանի դիրքում։


== Ակումբային կարիերա ==


=== ՊԱՍ Յանինա ===
Մավրոպանոսը Ապոլոն Սմիրնիսի ակադեմիայի սան է։ 2016 թվականի հունվարին միացել է ՊԱՍ Յանինային՝ կնքելով 3․5 տարվա պայմանագիր։ Իր պրոֆեսիոնալ դեբյուտը նշեց 2016 թվականի նոյեմբերի 29-ին՝ Ագրոտիկոսի դեմ խաղում։ Իր դեբյուտը առաջնությունում նշեց 2017 թվականի ապրիլի 5-ին՝ Վերիայի դեմ խաղում։ Իր առաջին գոլը խփեց 2017 թվականի օգոստոսի 19-ին՝ Աստերասի դեմ խաղում՝ օգնելով իր թիմին հաղթել 2-1 հաշվով։ Օգոստոսի 27-ին՝ ԱԵԿ Աթենքի դեմ խաղում նա ճանաչվեց խաղի լավագույն ֆուտբոլիստ, իսկ հանդիպումն ավարտվեց 0-0 հաշվով։ ՊԱՍ Յանինայի կազմում Մավրոպանոսը մասնակցեց 20 հանդիպման՝ դառնալով 3 գոլի հեղինակ բոլոր մրցաշարերում։


=== Արսենալ ===
2018 թվականի հունվարի 4-ին Մավրոպանոսը տեղափոխվեց Արսենալ 2․1 միլիոն եվրոյի դիմաց։ Հունվարի 15-ին նա օգնեց Արսենալի մինչև 23 տարեկանների թիմին հաղթել Մանչեսթեր Յունայթեդին 4-0 հաշվով։ Փետրվարի 2-ին Մավրոպանոսը ներառվեց Արսենալի՝ Եվրոպայի Լիգայի կազմում։ Իր դեբյուտը Պրեմիեր Լիգայում Մավրոպանոսը նշեց ապրիլի 29-ին՝ թիմի մեկնարկային կազմում խաղադաշտ դուրս գալով Մանչեսթեր Յունայթեդի դեմ խաղում։ Մայիսի 9-ին նա հեռացվեց խաղադաշտից Լեսթեր Սիթիի դեմ խաղում՝ կարմիր քարտ ստանալով հանդիպման 15-րդ րոպեին։ Իր առաջին մրցաշրջանում Մավրոպանոսը անցկացրեց ընդամենը 3 հանդիպում։
2018 թվականի սեպտեմբերին Մավրոպանոսը ստացավ աճուկի վնասվածք՝ բաց թողելով շուրջ 4 ամիս։


== Կարիերայի վիճակագրություն ==


=== Ակումբային վիճակագրություն ===
2019 թվականի նոյեմբերի 20-ի դրությամբ


== Ծանոթագրություններ ==


== Արտաքին հղումներ ==
Մավրոպանոսի պաշտոնական Տվիտերի էջը
Մավրոպանոսի պաշտոնական Ինստագրամի էջը
Մավրոպանոսը transfermarkt-ում
Մավրոպանոսը soccerbase.com-ում
Մավրոպանոսը WhoScored.com կայքում
Մավրոպանոսը Արսենալի պաշտոնական կայքում
Մավրոպանոսը Պրեմիեր Լիգայի պաշտոնական կայքում
Մավրոպանոսը ՈՒԵՖԱ-ի պաշտոնական կայքում
Կամենոե (ավան, Կրասնոպոլիեի շրջան)

Անվան այլ կիրառումների համար տե՛ս՝ ԿամենոեԿամենոե (ուկրաիներեն՝ Камяне), ավան Ուկրաինայի Սումիի մարզի Կրասնոպոլիեի շրջանում։
2001 թվականի տվյալներով Կամենոե ավանում բնակվում էր 75 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Աստերոիդների ցանկ (173701-173800)

Աստերոիդների ցանկ (173601-173700)  • Աստերոիդների ցանկ  • Աստերոիդների ցանկ (173801-173900)
 Աստերոիդների ցանկ (173601-173700)  • Աստերոիդների ցանկ  • Աստերոիդների ցանկ (173801-173900)
Սիվեր

Սիվեր (ուկրաիներեն՝ Сивір), գյուղ Ուկրաինայի Խմելնիցկիի մարզի Իզյասլավի շրջանում։
2001 թվականի տվյալներով Սիվեր գյուղում բնակվում էր 151 մարդ։ Բնակավայրը զբաղեցնում է 0,45 կմ² տարածք։ Բնակչության խտությունը կազմում էր 335,56 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սևրի սինդրոմ

Սևրի սինդրոմ (թուրքերեն՝ Sevr Sendromu), թուրքական հասարակության շրջանում տարածված համոզմունք համաձայն որի արտաքին ուժերը, հատկապես՝ Արևմուտքը, նպատակամղված է թուլացնել և կազմաքանդել Թուրքիան։ Եզրույթը ծագել է 1920-ական թվականներին՝ Առաջին համաշխարհային պատերազմի հաղթած տերությունների և Օսմանյան կայսրության միջև կնքված Սևրի հաշտության պայմանագրի իրավական ուժ ստանալուց հետո։ Ըստ Սևրի պայմանագրի՝ Օսմանյան կայսրության տարածքը տրոհվում էր հօգուտ քրդերի, Հայաստանի, Հունաստանի, Մեծ Բրիտանիայի, Ֆրանսիայի և Իտալիայի, իսկ թուրքական տիրապետության ներքո մնում էր Անկարայի հարակից որոշ տարածքներն ու ապառազմականացված Կոստանդնուպոլիսը։ Այնուամենայնիվ, անկախության պատերազմի արդյունքում Սևրյան հիմնադրույթները մնում են թղթի վրա, սակայն թուրքական հասարակությունը մինչ օրս զգուշավորություն է պահանջում Արևմուտքի հետ հարաբերություններում։
Ըստ թուրք պատմաբան Թաներ Աքչամի՝ Սևրյան սինդրոմը, ինքնին, ժողովրդի շրջանում տարածված այն մտավախությունն է, թե «կան ուժեր, որոնք շարունակաբար ձգտում են ոչնչացնել մեզ, և որ պետք է պաշտպանել թուրքական պետությունը այսօրինակ վտանգներից»։


== Ծանոթագրություններ ==


== Արտաքին հղումներ ==
A century-old treaty haunts the Mediterranean. By Ishaan Tharoor, Washington Post, August 10, 2020
Մոնտգոմերի շրջան (Ջորջիա)

Անվան այլ կիրառումների համար տե՛ս՝ Մոնտգոմերի շրջան (այլ կիրառումներ)Մոնտգոմերի շրջան (անգլ.՝ Montgomery County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 635 կմ² է, բնակչությունը՝ 8.270 մարդ (2010 թ. տվյալներով)։ Շրջկենտրոնն է Մաունտ Վերնոն բնակավայրը։ Կազմավորվել է 1793 թ.։
Ուսմանովո (այլ կիրառումներ)

Ուսմանովո, կարող է վերաբերել՝

Ուսմանովո - գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Ուսմանովո - գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Ուսմանովո - գյուղ Ռուսաստանի Բաշկորտոստան հանրապետության Բալտաչևսկի շրջանի կազմում։
Ուսմանովո - գյուղ Ռուսաստանի Բաշկորտոստան հանրապետության Բլագովարսկի շրջանի կազմում։
Ուսմանովո - գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
Ալաքիլիսա (Օլթիի գավառ)

Անվան այլ կիրառումների համար տե՛ս՝ Ալաքիլիսա (այլ կիրառումներ)Ալաքիլիսա, գյուղ Արևելյան Հայաստանում, Կարսի մարզի Օլթիի գավառում։ Գտնվում էր Օլթի քաղաքից 47 կմ հյուսիս-արևելք։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Պետրոպավլովկա (գյուղ, Նովոուսմանսկի շրջան)

Անվան այլ կիրառումների համար տե՛ս՝ ՊետրոպավլովկաՊետրոպավլովկա (ռուս.՝ Петропавловка), գյուղ Ռուսաստանի Վորոնեժի մարզի Նովոուսմանսկի շրջանի կազմում։
Բնակչությունը 2007 թվականին գրանցված տվյալներով կազմում էր 125 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գիմնազիա

Գիմնազիա, միջնակարգ հանրակրթական ուսումնական հաստատություն։ «Գիմնազիա» եզրը փոխառվել է Հին Աթենքից։ Առաջինը գիմնազիա է կոչվել 1538 թվականին Ստրասբուրգում բացված միջնակարգ դպրոցը։ 16-18-րդ դարերում գիմնազիաներ բացվել են Գերմանիայում։ 19-րդ դարում գիմնազիա էին կոչվում Ավստրո-Հունգարիայի, Բուլղարիայի, Գերմանիայի, Հոլանդիայի, Հունաստանի,Դանիայի, Սերբիայի և Շվեյցարիայի (գերմանական շրջաններ) արական միջնակարգ դպրոցները։
Դասական գիմնազիաների հիմնական նպատակն էր սովորողներին նախապատրաստել համալսարան ընդունվելու։ Իգական գիմնազիաները նման իրավունքներ չունեին։ Մոսկվայի Լազարյան ճեմարանը ունեցել է դասական գիմնազիաների իրավունքներ և արտոնություններ։ Հարավային Կովկասում առաջին գիմնազիան հիմնադրվել է ԹիՖլիսում (1829 թվական)։ 1881 թվականին Երևանի արական, իսկ 1898 թվականին Երևանի Հռիփսիմյան իգական պրոգիմնազիաները վերակառուցվել են գիմնազիաների։ 20-րդ դարի սկզբին ստեղծվել են իգական նոր գիմնազիաներ Երևանում (1912 թվական), Ալեքսանդրապոլում (1906 թվական), Կարսում (1909 թվական)։ Երևանում գործել է նաև մասնավոր գիմնազիա։ Իգական գիմնազիաները հիմնականում ուսուցչուհիներ էին պատրաստում գավառական և քաղաքային ուսումնարանների համար։ Անդրկովկասի, այդ թվում Արևելյան Հայաստանի գիմնազիաներում դասավանդվել են նաև տեղական լեզուներ, որոնք պարտադիր էին միայն հայերի, վրացիների և ադրբեջանցիների համար։ Հարավային Կովկասի, մասնավորապես Հայաստանի գիմնազիաները որոշակի դեր են խաղացել հայ մշակույթի, դպրոցի, մանկավարժական մտքի, մանկավարժական համագործակցությունների զարգացման գործում։
Ընտանեկան ֆիլմ

Ընտանեկան ֆիլմ (անգլ.՝ Family film), կինոմատոգրաֆիայի (ենթա)ժանր, որը ներառում է գեղարվեստական, մուլտիպլիկացիոն և վավերագրական ֆիլմեր ու սերիալներ՝ նախատեսված տարբեր տարիքի հանդիսատեսի համար՝ հետևապես ողջ ընտանիքով դիտելու համար։


== Նկարագիր ==
Համեմատած մանկական ֆիլմերի հետ՝ ընտանեկան ֆիլմ ստեղծելիս ջանք է թափվում ընդլայնել հնարավոր հանդիսատեսների քանակը ոչ միայն տարիքային առումով, այլ նաև աշխարհագրորեն։ Այս ժանրի պարտադիր պայմանն այն է, որ կինո կամ վիդեո արտադրանքը չպետք է պարունակի տեսարաններ, որոնք նախատեսված չեն երեխաների համար։ Գոյություն ունի PG-13 ռեյտինգը, որը չի առանձնացնում մանկական և ընտանեկան ֆիլմերը (այն ստացել են, օրինակ, «Դոկտոր Դուլիթլ» և «Մեծ Մայրիկի տունը 2» ֆիլմերը)։ Եթե ֆիլմում կա հումոր, ապա այն ներառում է այնպիսի տեսարաններ, որոնք ծիծաղելի են երեխաների համար և ավելի սրամիտ հումորներ՝ մեծահասակների համար։
Գոյություն ունի ընտանեկան ֆիլմերի զարգացած արտադրություն, որի շահույթը տարեկան հասնում է միլիարդ դոլարի։ Այդպիսի ֆիլմերը ոչ միայն շահույթ են բերում, այլ նաև ստանում են կինոքննադատների դրական արձագանքները. օրինակ՝ Սթիվեն Սփիլբերգի «Այլմոլորակայինը» (1982) ֆիլմը 2005 թվականի դեկտեմբերին հարցման արդյունքում զբաղեցրեց առաջին հորիզոնականը «100 լավագույն ընտանեկան ֆիլմեր»-ի ցանկում։
Ընտանեկան ֆիլմի ժանրում կարելի է առանձնացնել ենթաժանրեր. երաժշտական, մուլտիպլիկացիոն, մի քանի ժանրի համադրություն, օրինակ՝ Գեղարվեստական-մուլտիպլիկացիոն և այլն։


== Ընտանեկան ֆիլմերի օրինակներ ==


=== Խաղարկային (գեղարվեստական) ===
«Կարիբյան ծովի ծովահենները» ֆիլմաշարը
«Հետ դեպի ապագա» եռագրությունը
«Դայակներ» ֆիլմը
«Մոխրոտիկը» ֆիլմը
«Տանը մենակ» ֆիլմաշարը
«Հարի Փոթեր» ֆիլմաշարը
«Մատանիների տիրակալը» եռագրությունը
«Հոբիթ» եռագրությունը
«Այս հրաշալի կյանքը» ֆիլմը
«Բինգո Բոնգո» ֆիլմը
«Նարնիայի ժամանակագրություններ» ֆիլմաշարը և այլն։


==== Ֆիլմեր, որոնց գլխավոր հերոսներից մեկը կենդանի է ====
«Ֆլիպպեր» սերիալը, որի գլխավոր հերոսն է Ֆլիպպեր դելֆինը
«Բեթհովեն» ֆիլմաշարը
«Հաչիկո՝ մի շան պատմություն» ֆիլմը
«Սպիտակ գերի» ֆիլմը և այլն։


=== Մուլտիպլիկացիոն ֆիլմեր ===
Ուոլթ Դիսնեյ ստուդիայի ֆիլմերը
«Շրեկ» ֆիլմաշարը և այլն։


=== Համադրություններ ===


==== Գեղարվեստական-մուլտիպլիկացիոն ֆիլմեր ====
«Ով է դավել Ռոջեր ճագարին» ֆիլմը
«Տիեզերական ջեմ» ֆիլմը և այլն։


== Տես նաև ==
Մանկական ֆիլմ


== Գրականություն ==
Bazalgette Cary (1995)։ «Unshrinking the kids: Children's Cinema and the Family Film»։ In front of the children: screen entertainment and young audiences։ British Film Institute։ ISBN 9780851704524 
Wojcik-Andrews Ian Children's films: history, ideology, pedagogy, theory. — New York: Garland Pub, 2000. — (Garland reference library of the humanities; Children's literature and culture). — ISBN 081533074X
Brown Noel The Hollywood Family Film: A History, from Shirley Temple to Harry Potter. — London & New York: I.B. Tauris, 2012. — ISBN 978-1-78076-270-8
Ursula von Keitz, Caroline Amann: Familienkino / Familienfilm. In: Lexikon der Filmbegriffe, Hrsg. von Hans J. Wulff und Theo Bender.


== Ծանոթագրություններ ==
Ալեսյա

Ալեսյա, իրական անունը՝ Օլգա Անատոլևնա Յարմոլենկո (բելառուս․՝ Վոլգա Անատոլեյնա Յարմալենկա, օգոստոսի 27, 1976(1976-08-27), Բոբրույսկ, Բելառուսական ԽՍՀ, ԽՍՀՄ), բելառուս էստրադային երգչուհի, «Սյաբրի» անսամբլի մեներգչուհի։


== Կենսագրություն ==
Ծնվել է «Սյաբրի» անսամբլի մեներգիչ և ղեկավար, երաժիշտ Անատոլյա Յարմոլենկոյի ընտանիքում։ Ալեսյան ունի եղբայր՝ Սվյատոսլավը և զարմուհի՝ Ուլյանը ։
Իր կարիերան սկսել է «Ժաուրանաչկա» բելառուսերեն երգով։
2012 թվականին պարգևատրվել է Ֆրանցիսկա Սկորինի մեդալով ։


== Անձնական կյանք ==
Առաջին ամուսինը եղել է կոմպոզիտոր Սերգեյ Լիպենը (ծնվել է 1969 թվականի մարտի 12-ին), եղել է իր պրոդյուսրը։ Միասին ապրել են 13 տարի։
Որդին՝ Անատոլը, 2009 թվականի «Մանկական Նոր ալիք» մրցույթի հանդիսատեսի համակրանքի մրցանակակիր է։
Երկրորդ ամուսինը (2011 թվականի նոյեմբերի 13-ից)՝ Լեոնիդ Մինեցը (ծնվել է 1971 թվականին) «ԲելՄուզտվ» երաժշտական հեռուստաալիքի սեփականատերն է, ունի հեռուստատեսային գովազդի վաճառքի բիզնես։
Որդին՝ Մակարը, ծնվել է 2016 թվականի հունիսին


== Սկավառակագրություն ==
«Ալեսյա» (1995 թվական)
«Մրցակցուհի» (1997 թվական)
«Ալեսյայից Ալեսյա» (2000 թվական )
«Ալեսյա» (2000 թվական)
« Գլխավորի մասին» (2005 թվական)
«Ալեսյա» (2008 թվական)
«ԱԼԵՍՅԱ» ԴՎԴ (2008 թվական)


== Ծանոթագրություններ ==


== Արտաքին հղումներ ==
Официальный сайт Алеси
Официальный сайт ансамбля «Сябры»
Президент «рассекретил» Алесю(չաշխատող հղում) // «Комсомольская правда в Белоруссии», 30.11.2005
Յունակ (համայնք)

Յունակ (ֆր.՝ Unac), համայնք Ֆրանսիայի Միջին Պիրենեյան մարզի Արյեժ գավառում։ Մտնում է Ֆուա շրջանի Լե Կաբան կանտոնի կազմի մեջ։ 
Համայնքի INSEE կոդ՝ 09318։


== Բնակչություն ==
Համայնքի բնակչությունը 2008 թվականին կազմում էր 122 մարդ։


== Տնտեսություն ==
2007 թվականի տվյալներով 68 աշխատունակ տարիքի մարդկանցից (15-64 տարեկան) 53-ը տնտեսապես ակտիվ էին, 15-ը անգործ (ակտիվության ցուցանիշը 77,9 %, 1999 թվականին եղել է՝ 69,6 %)։ 53 աշխատունակ բնակիչներից 49-ը աշխատում էին (26 տղամարդ և 23 կին), անաշխատանք էին 4-ը (կին)։ 15 անգործ մարդկանցից 2-ը աշակերտներ կամ ուսանողներ են, 7-ը թոշակառու, 6-ը չէին աշխատում այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Յունակ» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-1-20 
«Յունակ» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-24
Ալլեկտոս

Գայոս Ալլեկտոս (լատ.՝ Gaius Allectus), հռոմեական կայսր, ուզուրպատոր ապստամբած Բրիտանիայում 293-296 թթ.: Ալլեկտոսը ինքնահռչակ կայսր Կարաուզիոսի գանձապահն էր։ 293 թ. Բուլոնի ճակատամարտում Կարաուզիոսի պարտությունից հետո Ալլեկտոսը սպանել է նրան։ Բանակի հիմնական մասը Ալլեկտոսը կենտրոնացրել է կղզու հարավում, որպեսզի պաշտպանվի Կոնստանդիոս I Քլորի հարձակումից։ Կառավարել է բացարձակ բռնապետական կարգերով։ 296 թ. Կոնստանդիոս I Քլորի և նրա պրեֆեկտ Ասկլեպիոդոսի նավատորմիղը մոտեցել է Բրիտանիայի ափին։ Նավատորմի մի մասը ետ է դարձել, բայց Ասկլեպիոդոսի զորքին հաջողվել է հասնել ափին։ Ալլեկտը հանդիպել է նրանց զորքով, բայց ջախջախվել է և սպանվել փախուստի ժամանակ։


== Գրականություն ==
Roman Emperors — Allectus Archived 2011-06-07 at the Wayback Machine.
Աֆրիկայի խորքերում

Աֆրիկայի խորքերում (լեհ.՝ W pustyni i w puszczy), վեպ։ Վեպի հեղինակը լեհ գրող Հենրիկ Սենկևիչն է։ Ստեգծագործությունը գրվել է 1911 թվականին։ Հրատարակվել է 1912 թվականին։
Գրքում խոսվում է Մուհամեդ Ահմեդի, առևանգողների և Աֆրիկայի մասին։
Վեպի հիման վրա նկարահանվել են ֆիլմեր՝ 1973 և 2001 թվականներին։


== Կինոնկարի վերածում ==
Աֆրիկայի խորքերում (ֆիլմ, 1973) - փոքր սերիալ։ Ռեժիսորը Շլեսիցկիմն է։ Պրեմիերան տեղի է ունեցել 1973 թվականին։
Աֆրիկայի խորքերում (ֆիլմ, 2001) - լեհական ֆիլմ։ Ռեժիսորը Գևին Հուդան է։


== Ծանոթագրություններ ==


== Արտաքին հղումներ ==
Full text of the novel in English (Gutenberg Project)
The novel in Polish
Աֆրիկայի խորքերում (1973) ֆիլմը imdb.com կայքում
Աֆրիկայի խորքերում (2001) ֆիլմը imdb.com կայքում
Վեպի իրական տեքստը
Աֆրիկայի խորքերում (2001) ֆիլմը rottentomatoes.com կայքում Archived 2016-05-21 at the Wayback Machine.
Աֆրիկայի խորքերում ֆիլմի թրեյլերը youtube.com կայքում
Ելգիլդինո

Ելգիլդինո (ռուս.՝ Ельгильдино, բաշկիրերեն՝ Елгилде), գյուղ Ռուսաստանի Բաշկորտոստան հանրապետության Սալավատսկի շրջանի կազմում։
Բնակչությունը 2009 թվականին գրանցված տվյալներով կազմում էր 23 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քրիստափոր (հակապապ)

Քրիստափոր (լատ.՝ Christophorus, 9-րդ դար, Հռոմ, Պապական մարզ - 904, Հռոմ, Պապական մարզ), Հռոմի Կաթոլիկ եկեղեցու պապ (հակապապ) 903 թվական (հոկտեմբեր)-904 թվականներին (հունվար)։ Մինչև 20-րդ դարի առաջին կեսը ընդգրկված է եղել օրինական ընտրված պապերի ցանկում, սակայն հետագայում համարվել է հակապապ և հեռացվել ցուցակից։


== Կյանքը ==
Քրիստափորի կյանքի մասին քիչ բան է հայտնի։ Վստահելի, հաստատուն աղբյուրների բացակայության պատճառով դժվար է ընդհանրացնել նրա հակիրճ կենսագրությունը։ Ենթադրվում է, որ նա եղել է հռոմեացի։ Նրա հայրը՝ Լեոն, եղել է Սուրբ Դամասոսի կարդինալ քահանան այն ժամանակ, երբ Քրիստոփորը պապ է դարձել։ Նրա նախորդը Լևոն V պապը գահընկեց է արվել և բանտարկվել 903 թվականի հոկտեմբերին։ Քանի որ ենթադրվում է, որ վերջինս մահացել է բանտում, հնարավոր է, որ նրան հաջորդել է Քրիստափորը։ Այնուամենայնիվ կա նաև տեսակետ (Auxilius of Naples -ի աղբյուրներում), որ նրանց երկուսին սպանել է Սարգիս III պապը։
Քրիստափորը պապականությունից հեռացվել է Սարգիս III պապի կողմից (904–911)։ Hermannus Contractus պատմիչ վանականը պնդում է, որ իր կյանքի վերջին տարիները Քրիստափորն անցկացրել է որպես վանական։ Այնուամենայնիվ  ըստ Eugenius Vulgarius պատմիչի նա իր մահկանացուն կնքել է բանտում։


== Օրինականություն ==
Ոմանց կարծիքով, Քրիստափորը համարվում է օրինական պապ, անկախ նրանից, թե ինչ ապօրինի միջոցներով է պապ դարձել։ Նրա անունը ընդգրկված է է եղել 20-րդ դարի բոլոր խոշոր տեղեկագրքերի մեջ։ Նրա դիմանկարները այլ պապերի կողքին պատկերված է Սուրբ Պողոսի բազիլիկի պատերին։ Ինչպես նաև Պիզայի Սան Պիետրո Ապոստոլո բազիլիկի 13-րդ դարի որմնանկարներում նա ևս պատկերված է 10-րդ դարի պապերի շարքում։
Ավելին, նա նաև ճանաչված է որպես պապի իր հաջորդների կողմից։ Այնուամենայնիվ դադարել է պապ համարվել 20-րդ դարի առաջին կեսից, և Annuario pontificio պապերի ցուցակից հեռացվել է։


== Տես նաև ==
Հռոմի պապերի ու հակապապերի ցանկ
Հակապապ


== Ծանոթագրություններ ==


== Արտաքին հղումներ ==
Catholic Encyclopedia: Pope Christopher
Կանդվու

Կանդվու, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Նատախտարի (Մծխեթի շրջան)

Նատախտարի (վրաց.՝ ნატახტარი), գյուղ Վրաստանում։ Գտնվում է Մցխեթ-Մթիանեթ մարզի Մցխեթի շրջանում։


== Դիրք ==
Գտնվում է ծովի մակարդակից 510 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1234 մարդ։


== Ծանոթագրություններ ==
Ուլչսկի շրջան

Ուլչսկի շրջան (ռուս.՝ Ульчский район), մունիցիպալ շրջան Ռուսաստանի Դաշնության Խաբարովսկի երկրամասում։
Ստեղծվել է 1933 թվականին։ Վարչական կենտրոնը՝ Բոգորոդսկոե։


== Աշխարհագրություն ==
Շրջանի տարածքի մակերեսը կազմում է 39310 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 21907 մարդ։ Բնակչության խտությունը կազմում էր 0,56 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Զըննաֆ

Զըննաֆ, գյուղ Արևմտյան Հայաստանում, Բիթլիսի վիլայեթի Խարզանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Տոլստյանսկի գյուղական խորհուրդ (Բելոպոլսկի շրջան)

Տոլստյանսկի գյուղական խորհուրդ  (ուկրաիներեն՝ Товстянська сільська рада), Ուկրաինայի Սումիի մարզի Բելոպոլսկի շրջանում։
2001 թվականի տվյալներով Տոլստյանսկի գյուղական խորհրդում բնակվում էր 1174 մարդ։ Խորհրդում կա 3 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Պիանկոյի գավառ

Պիանկոյի գավառ (պորտ.՝ Microrregião de Piancó)՝ գավառ Բրազիլիայում, մտնում է Պարաիբա նահանգի մեջ։ Մտնում է Պարաիբա նահանգի Սերտանի մարզի մեջ։ Բնակչությունը կազմում է 69 538 մարդ 2006 թվականի տվյալով։ Զբաղեցված տարածքը 3285,713 կմ²։ Բնակչության խտությունը 21,2 մարդ/կմ²։


== Վիճակագրություն ==
Համախառն ներքին արտադրանքը կազմել է 150 831 198,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 2130,15 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,598


== Գավառի կազմ ==
Գավառի կազմի մեջ են մտնում հետևյալ համայնքները.

Ագիար
Կորեմաս
Էմաս
Իգարասի
Պիանկո
Տետկովո

Տետկովո (ռուս.՝ Тетьково), գյուղ Ռուսաստանի Տվերի մարզի Կաշինսկի շրջանի կազմում։
Բնակչությունը 2009 թվականին գրանցված տվյալներով կազմում էր 900 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իվան Զարուդնի

Իվան Պետրովիչ Զարուդնի (1670, Կիև, Ռուսական թագավորություն - 1727, Սանկտ Պետերբուրգ, Ռուսական կայսրություն, Ուկրաինա), ճարտարապետ և նկարիչ։
1701 թվականից Մոսկվայում եղել է պետական ծառայության մեջ։ Մոսկվայի Գաբրիել Հրեշտակապետ եկեղեցու (այսպես կոչված՝ Մենշիկովի աշտարակ, 1704-1707) ստեղծողն է։ Զարուդնիի գծանկարներով են կատարվել 1719 թվականին՝ Տալլինի Պրեոբրաժենսկի կաթողիկեի և 1722-1727 թվականներին՝ Պետերբուրգի Պետրոպավլովյան ամրոցի կաթողիկեի ավագ խորանների բազմահարկ, փայտյա փորագրված պատկերակալները։
(9224) Ժելյազնի

(9224) Ժելյազնի (անգլ.՝ Zelezny), աստերոիդ աստերոիդների հիմնական գոտում։ Հայտնաբերվել է 1996 թվականի հունվարի 10-ին Միլոշ Տիխիի և Զդենեկ Մորավեցի կողմից Կլետում։
Միջին հեռավորությունը Արեգակից կազմում է 2,373253 ա. մ., առավելագույնը մոտենում է 2,0553 ա. մ. հեռավորության վրա և հեռանում 2,6912 ա. մ.։ Արեգակի շուրջ մեկ ամբողջական պտույտ է կատարում 1335,41 երկրային օրվա ընթացքում, իր ուղեծրով շարժվելով միջինում 0,26958 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,15° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9224) Ժելյազնի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կրակաամրություն

Կրակաամրություն, բարձր ջերմաստիճաններում մեխանիկական բեռնվածքին նյութերի (հիմնականում մետաղների համաձուլվածքների) առանց քայքայման դիմանալու ընդունակություն։ Կրակաամրությունը որոշվում է մի շարք հատկություններով, որոնցից են երկարատև քայքայմանը դիմադրելը, կրակակայունությունը։ Կրակաամրությունը բնութագրում են երկարատև ամրության սահմանով (ամենամեծ մեխանիկական լարումը, որին նյութն առանց քայքայվելու դիմանում է տրված ջերմաստիճանի, փորձարկման երկարատևության և աշխատանքային մթնոլորտի դեպքում), սողքի սահմանով (լարում, որը տրված ջերմաստիճանում որևէ ընդունված ժամանակահատվածում առաջացնում է դեֆորմացիայի տրված արագություն), իսկ երբեմն՝ մինչև քայքայումը անցած ժամանակով (տրված լարման, ջերմաստիճանի և աշխատանքային մթնոլորտի դեպքում)։
Մեծ Կյամա (գետ)

Մեծ Կյամա (ռուս.՝ Большая Кяма), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Կյամա գետի ձախ ափին՝ 30 կմ հեռավորության վրա։ Գետի երկարությունը 15 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  03020300412103000034024
Հիդրոլոգիական ուսումնասիրությունների կոդը -  103003402
Ավազանի կոդը - 03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կրետեի պատմության թանգարան

Կրետեի պատմության թանգարան (հուն․՝ Μουσείο Ιστορίας Κρήτης), թանգարան, գտնվում է Հունաստանի Հերակլիոն քաղաքում և նվիրված է Կրետեի պատմությանը։


== Պատմություն ==
Թանգարանը հիմնադրվել է 1953 թվականին կրետական պատմական հետազոտությունների հասարակության կողմից և առավել ամբողջական, հետադարձ ծանոթացել է մինչև մեր օրերի վաղ քրիստոնեական ժամանակների Կրետեի պատմության այցելուների հետ։
Հիմնադիրների նպատակով է եղել արժեքավոր հնագիտական, ազգագրական և պատմական նյութերի պահպանումը և հավաքածու կազմելը, որոնք ծագել էին կրետական պատմության միջնադարյան և ժամանակակից շրջաններից։
Թանգարանը գտնվում է նեոդասականության դարաշրջանների երկհարկանի շենքում, որը կառուցվել է 1903 թվականին նախկին առանձնատան վայրում։


== Հավաքածուներ ==
Թանգարանի հավաքածուներում գտնվում է արվեստի մի քանի կարևոր ստեղծագործություններ, այդպիսիք են` ինչպես 1568 թվականի նկարիչ Էլ Գրեկոյի «Մոդենայի Տրիպտիխը»։

		


== Ծանոթագրություններ ==


== Արտաքին հղումներ ==
Официальный сайт Исторического музея Крита (անգլ.) (հուն.)
Աստերոիդների ցանկ (106901-107000)

Աստերոիդների ցանկ (106801-106900)  • Աստերոիդների ցանկ  • Աստերոիդների ցանկ (107001-107100)
 Աստերոիդների ցանկ (106801-106900)  • Աստերոիդների ցանկ  • Աստերոիդների ցանկ (107001-107100)
Չճանաչված պետությունների ֆուտբոլի Եվրոպայի առաջնություն 2019

2019 թվականի ԿոնԻՖԱյի Եվրոպայի ֆուտբոլի գավաթ, պետությունների, փոքրամասնությունների, քաղաքացիություն չունեցող երկրների և ՖԻՖԱ-ի կազմում չմտնող ֆուտբոլի միջազգային մրցաշար, որը կազմակերպվել է Անկախ ֆուտբոլային ասոցիացիաների կոնֆեդերացիայի կողմից։ Կայացել է Արցախում։


== Մրցաշար ==
2018 թվականի օգոստոսի 19-ին Անկախ ֆուտբոլային ասոցիացիաների կոնֆեդերացիան հայտարարել է, որ 2019 թվականի մրցաշարն անցկացվելու է Արցախում։


=== Վայրեր ===
Մրցաշարը անցկացվել է 4 քաղաքներում՝ Ստեփանակերտ (մայրաքաղաք), Ասկերան, Մարտակերտ և Մարտունի։


== Մասնակիցներ ==
Ի սկզբանե նախատեսվել էր 12 թիմերի մասնակցություն։ Մրցակից թիմերն են՝ Պադանիա (2017 թվականի ԿոնԻՖԱյի Եվրոպայի ֆուտբոլի գավաթի հաղթող) և Արցախ, որպես 2019 թվականի Եվրոպայի ֆուտբոլի առաջնության հյուրընկալող։ Վիճակահանությունից  հետո թիմերի բաշխվել են 2 խմբերում (8 թիմ)։


== Խաղեր ==


=== Խմբային փուլ ===


==== Ա խումբ ====


==== Բ խումբ ====


=== Փլեյ-Օֆֆ ===


==== Կիսաեզրափակիչներ ====


==== Երրորդ տեղի խաղ ====


==== Եզրափակիչ ====


=== Տեղեր գրավելու ռաունդ ===


==== Տեղեր գրավելու ռաունդ 1 ====


==== Տեղեր գրավելու ռաունդ 2 ====


== Վերջնական արդյունքներ ==


== Ծանոթագրություններ ==


== Արտաքին հղումներ ==
ConIFA-ի պաշտոնական կայքը
ConIFA-ի պաշտոնական Թվիթթերի էջը
Կաշիհարա

Կաշիհարա (ճապ.՝ 橿原市 Կաշիհարա-սի), Ճապոնիայի Նառա պրեֆեկտուրայում գտնվող քաղաք։ Քաղաքի մակերեսը կազմում է 39,52 կմ², բնակչությունը՝ 125 205 մարդ (2014 թվականի օգոստոսի 1-ի տվյալների համաձայն), բնակչության խտությունը՝ 3168,14 մարդ/կմ²։


== Աշխարհագրական դիրք ==
Կաշիհարա քաղաքը տեղակայված է Հոնսյու կղզու Կինկի տարածաշրջանի Նառա պրեֆեկտուրայում։ Այս քաղաքի հետ սահմանակցում են Գոսե, Սակուրաի, Յամատոտակադա քաղաքները, Կորյո, Տավարամոտո ավանները և Ասուկա գյուղը։
Այս քաղաքի տարածքում են գտնվում Ճապոնիայի նախկին մայրաքաղաք Ֆուձիվարակյոյի ավերակները։


== Բնակչություն ==
Քաղաքի բնակչությունը կազմում է 125 205 մարդ (2014 թվականի օգոստոսի 1-ի տվյալների համաձայն), իսկ խտությունը՝ 3168,14 մարդ/կմ²։ Բնակչության թվաքանակի փոփոխությունը՝ 1980-2005 թվականներին.


== Սիմվոլիկա ==
Կաշիհարա քաղաքը խորհրդանշող ծառ է համարվում մշտադալար կաղնին, ծաղիկ՝ Gardenia jasminoides-ը։


== Ծանոթագրություններ ==


== Արտաքին հղումներ ==
Ճապոնական Կաշիհարա քաղաքի պաշտոնական վեբկայք(ճապոներեն)
Բայի սեռ

Բայի սեռի, բայի քերականական կարգ, որ ցույց է տալիս քերականական ենթակայի ու խնդրի, տրամաբանական սուբյեկտի ու օբյեկտի փոխհարաբերությունը, որն իր դրսևորումն է գտնում բայաձևի մեջ։
Հնարավոր է երեք դեպք՝

Ենթական անմիջականորեն ազդում է որևէ առարկայի վրա - ներգործական սեռ, օրինակ՝ Նա քթի մուրը սրբեց և հիշեց Վանքեր գյուղը, վանքի աղբյուրը, երեկոն այգեմիջյան ճանապարհին և իրեն` դույլերով: (Հրանտ Մաթևոսյան)
Ենթական ինքն իր վրա կրում է մեկ ուրիշի կատարած գործողությունը - կրավորական սեռ, օրինակ՝ Բոլորը հավասար են և հավասար կերպով են պատժվում, երբ խոչընդոտ են դառնում մի մեծ ձեռնարկության իրագործմանը: (Րաֆֆի)
Ենթական չի ներգործում այլ առարկայի վրա և չի կրում մեկ այլ առարկայի գործողությունը - չեզոք սեռ, օրինակ՝ Հոր մահվանից հետո յուր իշխանուհի մոր հետ միասին ապրում էր արքունիքում: (Մուրացան)։ Չեզոք սեռի մի տեսակը՝ անդրադարձ սեռը, ցույց է տալիս, որ ենթական կրում է իր կատարած գործողությունը։Հնդեվրոպական նախալեզվում բայն ուներ երկու սեռ՝ ներգործական և հասարակ։ Ուղիղ ձևով բայն ըստ սեռի չի տարբերվել, սակայն տարբեր սեռի բայեր խոնարհվում էին տարբեր կերպ։
Հայ քերականագիտության մեջ գործածվել են տրամադրություն և սեռ տերմինները, որոնցից առաջինը հունարեն διάθεσις բառի թարգմանությունն է, որ գործածվել է 5-րդ դարում Դինոնիսիոս Թրակացու «Արուեստ քերականութեան» աշխատության թարգմանության շնորհիվ, իսկ երկրորդը լատիներեն genus բառի թարգմանությունն է, որ գործածության մեջ է մտել ավելի ուշ՝ լատինաբանության շրջանում։


== Ծանոթագրություններ ==
Օսինովկա (գյուղ, Բիրսկի շրջան)

Անվան այլ կիրառումների համար տե՛ս՝ ՕսինովկաՕսինովկա (ռուս.՝ Осиновка, բաշկիրերեն՝ Осиновка), գյուղ Ռուսաստանի Բաշկորտոստան հանրապետության Բիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 1214 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բասկան (գյուղ, Բելորեցկի շրջան)

Անվան այլ կիրառումների համար տե՛ս՝ Բասկան (այլ կիրառումներ)Բասկան (ռուս.՝ Баскан, բաշկիրերեն՝ Баҫҡан), գյուղ Ռուսաստանի Բաշկորտոստան հանրապետության Բելորեցկի շրջանի կազմում։
Բնակչությունը 2009 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մելպինյանո

Մելպինյանո (իտալերեն՝ Melpignano), կոմունա Իտալիայում։ Գտնվում է Ապուլիա մարզում՝ Լեչե գավառում։ 
Բնակչությունը կազմում է 2209 մարդ, բնակչության խտությունը կազմում է 221 մարդ/կմ²։ Զբաղեցնում է 10 կմ² մակերես։ Փոստային ինդեքս՝ 73020, հեռախոսային կոդ՝ +39 0836։


== Ժողովրդագրություն ==
Բնակչության թվաքանակի փոփոխությունները. 


== Կոմունայի վարչակազմ ==
Հեռախոս՝ 0836 332161
Էլեկտրոնային փոստ՝ sindaco@comune.melpignano.le.it
Պաշտոնական կայք՝ http://www.comune.melpignano.le.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Զերինք

Զերինք, պատմական գյուղ պատմական Տայք աշխարհում, իսկ ապա գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Ճորոխ գետի վերնագավառում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Իսիլիո

Իսիլիո (իտալերեն՝ Issiglio), կոմունա Իտալիայի Պիեմոնտ մարզի Թուրին գավառում։
Բնակչությունը՝ 402 մարդ (2008 թվականի տվյալներով)։ Բնակչության խտությունը՝ 80 մարդ/կմ²։ Տարածքը՝ 5 կմ²։ Փոստային ինդեքս՝ 10080։ Հեռախոսային կոդ՝ 0125։
Բնակավայրի հովանավորն է համարվում սուրբ Պետրոս առաքյալը։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Ազգային ինստիտուտի վիճակագրոթւյուն (իտալ.)
Ազգային ինստիտուտի վիճակագրոթւյուն Archived 2009-12-07 at the Wayback Machine. (անգլ.)
Տրասանել

Տրասանել (ֆր.՝ Trassanel), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 27 մարդ, բնակչության խտությունը` 6.22 մարդ/կմ²։ Բնակավայրը զբաղեցնում է 4.34 կմ² տարածք։


== Աշխարհագրություն ==
Գտնվում է Փարիզ քաղաքից 620 կմ հարավ, Մոնպելիե քաղաքից` 120 կմ արևմուտք, Կարկասոն քաղաքից` 17 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 25 աշխատունակ (15-64 տարեկան)  բնակիչ, որոնցից ակտիվ էին 14-ը, իսկ ոչ ակտիվները` 11։ Ակտիվության ցուցանիշը կազմում է 56,0 %։ 14 աշխատունակ մարդկանցից աշխատել է 13 անձ (7 տղամարդ և 6 կին)։ Գործազուրկ են եղել 1 անձ (0 տղամարդ և 1 կին)։ 11 անաշխատունակներից 2-ը եղել են աշակերտներ կամ ուսանողներ, 5-ը` թոշակառուներ, իսկ 4-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Հասմիկ Ստեփանյան

Հասմիկ Ավետիսի Ստեփանյան (օգոստոսի 8, 1950(1950-08-08), Երևան, Հայկական ԽՍՀ, ԽՍՀՄ), հայ պատմաբան, աղբյուրագետ։ Պատմական գիտությունների դոկտոր (2005)։


== Կենսագրություն ==
Հասմիկ Ստեփանյանը ծնվել է 1950 թվականին Երևան քաղաքում։ 1972 թվականին ավարտել է Երևանի պետական համալսարանը։ 1972-1997 թվականներին և 2005 թվականից՝ ՀՀ ԳԱԱ Արևելագիտության ինստիտուտի գիտաշխատող։ 1992-1993 թվականներին միաժամանակ աշխատել է Հայաստանի արտաքին գործերի նախարարության Մերձավոր և Միջին Արևելքի վարչությունում։ 1995-1998 թվականներին աշխատել է ՄԱԿ-ի և միջազգային այլ կազմակերպություններին առընթեր ՀՀ մշտական ներկայացուցչությունում և Շվեյցարիայում Հայաստանի գլխավոր հյուպատոսությունում (Ժնև)։ Կատարել է հյուպատոսի պարտականությունները։ Հասմիկ Ստեփանյանը «Հայատառ թուրքերեն գրականություն» և «Օսմանյան կայսրության մշակույթ» առարկաներ է դասավանդել Երևանի պետական համալսարանում, Հրաչյա Աճառյանի անվան համալսարանում, զեկուցումներով հանդես եկել միջազգային գիտաժողովներում։ Բազմաթիվ հոդվածների հեղինակ է։
Աշխատությունները նվիրված են հայատառ թուրքական գրականությանը, մատենագիտությանը, պարբերական մամուլին, Օսմանյան կայսրությունում արևմտահայության ներդրմանը։


== Պարգևներ ==
ՀՀ նախագահի մրցանակ (2011, «Հայերի ներդրումն Օսմանյան կայսրությունում» աշխատության համար)
ԱՊՀ երկրների Գրան Պրի մրցանակ (2013, Մոսկվա, «Հայերի ներդրումն Օսմանյան կայսրությունում» (ռուսերեն) աշխատության համար)


== Երկեր ==
Գևորգ Բամպուքճյան, 2018
Լուզինյան թագավորական տան հայ ժառանգները (հոդվածների ժողովածու). 2016։
Հայերի ներդրումն Օսմանյան կայսրությունում (թուրքերեն), 2014։
Հայերի ներդրումն Օսմանյան կայսրությունում (ռուսերեն), 2013։
Հայերի ներդրումն Օսմանյան կայսրությունում, Բ. տպ., Երևան, 2012։
Հայատառ թուրքերեն գրականությունը (ֆրանսերեն), 2012։
Հայերի ներդրումն Օսմանյան կայսրությունում, Ա. տպ., Երևան, Գասպրինտ, 2011։
Ցուցակ հայերէն ձեռագրերի հայատառ թուրքերէն նիւթերի եւ հայատառ թուրքերէն ձեռագրերի, Երեւանի Մաշտոցի անվան մատենադարանի եւ Մայր Աթոռ Սուրբ Էջմիածնի ձեռագրեր, Ա մաս, Երևան, Հեղինակային հրատարակություն, 2008։
Հայատառ թուրքերէն գրքերի եւ հայատառ թուրքերէն պարբերական մամուլի մատենագիտութիւն (1727-1958), քառալեզու, Ստամբուլ, 2005։
Հայատառ թուրքերեն գրականությունը։ (Աղբյուրագիտական հետազոտություն), Երևան, Երևանի համալս. հրատ., 2001:
Հայատառ թուրքերեն պարբերական մամուլ, 1987։
Հայատառ թուրքերեն գրքերի մատենագիտություն 1727-1968, Երևան, ՀՍՍՀ ԳԱ հրատ, 1985։


== Ծանոթագրություններ ==
Պոդցեպոչե

Պոդցեպոչե (ռուս.՝ Подцепочье), գյուղ Ռուսաստանի Նովգորոդի մարզի Ստարոռուսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մանդե լեզվախումբ

Մանդե լեզվախումբ, խոսվում է Սենեգալի ավազանում և Նիգերի վերին հոսանքների շրջանում։ Ներկայանամ է մանդե-տան (բոմբարա, մանդինգո, մալինկե ևն) և մանդ-ֆու (մենդե, լոմա ևն) ճյուղերով։ Խոսողների թիվը՝ մոտ 8,7 մլն։ 


== Ծանոթագրություններ ==
Աստերոիդների ցանկ (38701-38800)

Աստերոիդների ցանկ (38601-38700)  • Աստերոիդների ցանկ  • Աստերոիդների ցանկ (38801-38900)
 Աստերոիդների ցանկ (38601-38700)  • Աստերոիդների ցանկ  • Աստերոիդների ցանկ (38801-38900)


== Աղբյուր ==
«Discovery Circumstances: Numbered Minor Planets (35001)-(40000)»։ www.minorplanetcenter.net
Ռենտգենյան միկրոսկոպիա

Ռենտգենյան միկրոսկոպիա, ռենտգենյան մանրադիտություն, ռենտգենյան ճառագայթներով նյութի միկրոկառուցվածքի ուսումնասիրման մեթոդների համախումբ։ Ռենտգենյան միկրոսկոպիաում օգտագործում են հատուկ սարքեր՝ ռենտգենյան մանրադիտակներ, որոնց լուծունակության սահմանը կարող է 2-3 կարգով ավելի բարձր լինել, քան օպտիկական մանրադիտակներինը։ Ըստ պատկերի ստացման սկզբունքի՝ ռենտգենյան մանրադիտակները (հետևաբար և Ռենտգենյան միկրոսկոպիաի մեթոդները) լինում են անդրադարձումային և պրոյեկցիոն։ Անդրադարձումային ռենտգենյան միկրոսկոպիաում ռենտգենյան ճառագայթների կիզակետման համար կիրառվում են հայելային մակերևույթից լրիվ արտաքին անդրադարձման կամ ճկված միաբյուրեղներից բրեգյան դիֆրակցիայի (տես ռենտգենյան ճառագայթների դիֆրակցիա) երևույթները։
Քունդուխ

Քունդուխ, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Նանֆադիմա Մագասսոուբա

Նանֆադիմա Մագասսոուբա, գվինեացի կանանց իրավունքների պաշտպանության ակտիվիստ և քաղաքական գործիչ։ Ղեկավարել է Գվինեայի կանանց իրավունքների և քաղաքացիության ազգային կոալիցիան (անգլ.՝ CONAG-DCF), իսկ 2013 թվականից՝ Գվինեայի Ազգային ժողովի անդամ է։


== Կենսագրություն ==
Մագասսոուբան ծնվել է Կանդարի պրեֆեկտուրայում։ Չնայած նա երեք տասնամյակ աշխատել է արհմիություններում և հասարակական կազմակերպություններում, բայց լայնորեն ճանաչվել է որպես CONAG-DCF-ի նախագահ։ Մագասսոուբի գլխավորությամբ, CONAG-ը ստացավ ազգային կարգավիճակ՝ որպես կանանց իրավունքների պաշտպանության առաջատար կազմակերպություն և ճանաչվեց ՄԱԿ-ի Խորհրդատվական խմբի կողմից։
2013 թվականին  նա ընտրվեց Գվինեայի ժողովրդական միության (ԳԺՄ) Ազգային ասսամբլեայի անդամ։ Նա եղել է Գվինեայի ազգային համերաշխության և կանանց ու երեխաների առաջխաղացման նախարարը։ Պարգևատրվել է 2015 թվականի Գվինեայի նախագահական ընտրություններում Կունդարում Ալֆա Կոնդեի հաղթանակին աջակցելու համար, Մագասսոուբան շարունակում էր ակտիվ գործունեություն  ծավալել Կանդարում, որպես RPG Rainbow Alliance–ի ներկայացուցիչ։ 2016 թվականի հունիսին Մամադի Դիավարի փոխարեն նա նշանակվեց RPG Rainbow Alliance-ի պատվիրակության հանձնաժողովի նախագահի պաշտոնում։
2017 թվականի մայիսին Մագասսոուբան մասնակցեց Եյլի համալսարանում անցկացվող աֆրիկյան քաղաքական առաջնորդների 4-րդ համաժողովին։
Մագասսոուբան եղել է կին խորհրդարանականների միության նախագահը, մինչև  2016 թվականի հուլիսը, երբ  նրան այդ պաշտոնում  փոխարինեց Գվինեայի Ժողովրդավարական ուժերի միության անդամ Ֆաթումատա Բինտա Դիալոն։ Որպես կին խորհրդարանական ՝ նա դեմ արտահայտվեց Գվինեայում բազմակնության օրինականացմանը։ 2018 թվականի դեկտեմբերի 29-ին, խորհրդարանի բոլոր 26 կին պատգամավորների հետ միասին, Մագասսոուբան հրաժարվեց կողմ քվեարկել Քաղաքացիական օրենսգրքում կատարվող փոփոխություններին, որով օրինականացվելու էր բազմակնությունը, որն արգելված է դեռևս 1968 թվականից։


== Ծանոթագրություններ ==
Արմեն Նազարյան (այլ կիրառումներ)

Արմեն Նազարյան անուն-ազգանունը կարող է վերաբերել հետևյալ անձանց.

Արմեն Նազարյան, հայ ըմբշամարտիկ, օլիմպիական կրկնակի չեմպիոն։
Արմեն Նազարյան, հայ ձյուդոիստ, Եվրոպայի չեմպիոն և բազմակի մեդալակիր։
Արմեն Նազարյան, հունահայ երգիչ, հունական «Argo» երաժշտական խմբի անդամ։
Սպիտակ աստղի շքանշան

Սպիտակ աստղի շքանշան (էստ․՝ Valgetähe teenetemärk), Էստոնիայի Հանրապետության պետական պարգև։
Շքանշանը հաստատվել է 1936 թ.-ին էստոնացի ժողովրդի անկախության պատերազմի հիշատակին։
Սպիտակ աստղի շքանշանով պարգևատրվում են Էստոնիայի քաղաքացիները պետական ծառայությունում և տեղական ինքնակառավարման մարմինների աշխատանքում ունեցած մեծ ներդրման համար, ինչպես նաև օտարերկրյա քաղաքացիները, ովքեր ներդրում են ունեցել Էստոնիայի պետականության կայացման և պահպանման գործում։
Սպիտակ աստղի շքանշանը ունի հինգ հիմնական կարգ, ինչպես նաև մեկ հատուկ կարգ՝ շքանշանի վզնոց և մեկ մեդալի կարգ։


=== Սպիտակ աստղ շքանշանի կարգերը ===
Շքանշանի առաջին, երկրորդ և երրորդ կարգերը ունեն առանձին ձևավորում տղամարդկանց և կանանց համար։ Չորրորդ և հինգերորդ կարգերը ունեն համանման ձևավորում ինչպես տղամարդկանց, այնպես էլ կանանց համար։ Առաջին և երկրորդ կարգերը ունեն շքանշանի աստղ և նշան։ Երրորդից մինչև հինգերորդ կարգի շքանշանների հետ տրվում է միայն աստղը։


=== Սպիտակ աստղ շքանշանի գեղարվեստական ձևավորումը ===


== Պատկերներ ==


== Գրականություն ==
Walter, Hannes. Eesti teenetemärgid. Estonian orders and decorations. — Tallinn։ Miniplast Pluss, 1998. — 396 lk. — ISBN 9985900170. (էստոներեն)(անգլ.)


== Արտաքին հղումներ ==
Էստոնիայի պետական խորհրդանիշները.Սպիտակ աստղի շքանշան (էստոներեն)


== Ծանոթագրություններ ==
Կյանքի ծարավը (վեպ)

Կյանքի ծարավը (անգլ.՝ Lust for Life 1934), Իրվինգ Սթոունի կենսագրական վեպը հանրահայտ հոլանդացի նկարիչ Վինսենթ վան Գոգի մասին։
Ավելի ուշ՝ 1956 թվականին, Վինսենթ Մինելին նկարահանել է նույնանուն ֆիլմը, որտեղ գլխավոր դերակատարը եղել է Քըրք Դուգլասը։ Ֆիլմը 4 անվանակարգում ներկայացվել է «Օսկարի» և ստացել մեկը։ Հեղինակի գլխավոր աղբյուրներից մեկը եղել է նկարչի նամակագրությունը եղբոր՝ Թեո վան Գոգի հետ. նրանց նամակագրությունը լույս է տեսել ավելի վաղ։ Այդ նամակներում Վինսենթը նկարագրում է իր վերաբերմունքը ծանոթների նկատմամբ և այնպիսի կտավների ստեղծումը, ինչպիսիք են «Կարտոֆիլ ուտողները», «Արևածաղիկներ», «Նկարչի ննջարանը Առլում», «Գիշերային սրճարան» և այլն։


== Արտաքին հղումներ ==
vangogh-world.ru
e-reading.org.ua(չաշխատող հղում)
Լինդա Քարթեր

Լինդա Քարթեր (անգլ.՝ Lynda Carter,հուլիսի 24, 1951(1951-07-24), Ֆինիքս, Արիզոնա), ամերիկացի դերասանուհի և երգչուհի, 1972 թվականին ԱՄՆ-ի ներկայացուցիչը «Միսս աշխարհ» մրցույթում ։


== Կյանքը և կարիերան ==

Լինդա Ջին Քարթերը ծնվել է Արիզոնա նահանգի Ֆինիքս քաղաքում։ Նրա ծնողները ունեն իռլանդական, անգլիական, իսպանական և մեքսիկական ծագում։ Յոթ տարեկան հասակում Ավարտելով Ֆինիքսի միջնակարգ դպրոցը ՝ Քարթերը սկսել է հանդես գալ Just Us երաժշտական խմբում, սակայն քսան տարեկան հասակում լքել է այն և ընդունվել Արիզոնայի պետական համալսարան։ 1972 թվականին Քարթերը մասնակցել է տեղի գեղեցկության մրցույթին և հաղթել այն, ինչի շնորհիվ նույն թվականին դարձել Է ԱՄՆ-ի ներկայացուցիչը «Միսս աշխարհ» մրցույթում, որտեղ զբաղեցրել է տասնհինգերորդ տեղը։
Որպես դերասանուհի Քարթերը ավելի մեծ ճանաչում է ձեռք բերել «Հրաշք-կին» հեռուստասերիալում «Հրաշք-կնոջ» դերի շնորհիվ (1975-1979)։ Այդ դերը նրա յոթանասունականների դեռահասների կուռքն է դարձել, իսկ դերասանուհու պատկերներով վաճառքի են հանվել արձանիկներ, կիսանդրիներ և պաստառներ՝ Հրաշք կնոջ կերպարով։ 1978 թվականին նա թողարկեց իր դեբյուտային ստուդիական ալբոմը՝ Portrait անվանումով։
Սերիալի փակումից հետո Քարթերը որոշ ժամանակով կենտրոնացել է երաժշտական կարիերայի վրա՝ համերգներ տալով ամբողջ երկրում, իսկ 1984 թվականին վերադարձել է հեռուստատեսություն՝ «հանցագործությունների գծով գործընկերներ» սերիալում գլխավոր դերակատարությամբ, որը չի ցուցադրվել մեկ եթերաշրջանից հետո։ Նա շարունակել է նկարահանվել գլխավոր դերերում՝ հեռուստատեսության համար արված տարբեր ֆիլմերում, սակայն առաջին հերթին հայտնի է եղել իր վառ կերպարի և անձնական կյանքի շնորհիվ։ Վերջին տարիներին նա հայտնվել է «Բարձրագույն պիլոտաժը» և «Դուքսերը Հազարդից» ֆիլմերում, ինչպես նաև «Օրենք և կարգ.հատուկ կորպուս», «Երկուսուկես մարդ» և «Սմոլվիլի գաղտնիքները» սերիալներում, նաև 2016 թվականին միացել է «Սուպերգրլ» սերիալի դերասանական կազմին։
Լինդա Քարթերը ամուսնացել է երկու անգամ, առաջին ամուսնությունից ունի երկու երեխա։ Նա աջակցում է աբորտի իրավունքների և գենդերային ու սեռական փոքրամասնությունների իրավունքների շարժումներին։


== Ծանոթագրություններ ==


== Արտաքին հղումներ ==
Lynda Carter Internet Movie Database կայքում
Լինդա Քարթերի պաշտոնական կայքէջը(չաշխատող հղում)
Ջեյմի Դորնան

Ջեյմս «Ջեյմի» Դորնան (անգլ.՝ James "Jamie" Dornan, մայիսի 1, 1982(1982-05-01), Հոլիվուդ, Դաուն շրջան, Հյուսիսային Իռլանդիա, Միացյալ Թագավորություն), բրիտանացի դերասան, մոդել և երաժիշտ։ Դորնանը որպես մոդել, նկարահանվել է այնպիսի հայտնի ապրանքանիշերի համար, ինչպիսիք են Calvin Klein-ը, Դիորը, Aquascutum-ը, Giorgio Armani-ն և այլն։ Մեծ կինոյում առաջինը հանդես է եկել 2006 թվականին Սոֆիա Կոպպոլայի «Մարիա Անտուանետա» ֆիլմում։ Առավել հայտնի է դարձել՝ մարմնավորելով Քրիստիան Գրեյի դերը Մոխրագույնի հիսուն երանգները ֆիլմում։


== Կարիերա ==
Դորնանը եղել է «Sons of Jim» խմբի մասնակից, մինչև խմբի կազմալուծումը 2008 թվականին։ Որպես մոդել, նկարահանվել է այնպիսի հայտնի ապրանքանիշների համար, ինչպիսիք են Calvin Klein-ը (նկարահանվել է Քեյթ Մոսի և Եվա Մենդեսի հետ), Դիորը, Aquascutum-ը, Giorgio Armani-ն և այլն։
Դորնանի էկրանային առաջին մարմնավորումը եղել է Սոֆիա Կոպպոլայի «Մարիա Անտուանետա» ֆիլմը, որտեղ նրա խաղընկերը եղել է Քիրստեն Դանստը։ Շարունակելով աշխատել կինոյում՝ Դորնանը հայտնվել է «Ստվերներ արևի վրա» հեռուստասերիալում։ 2011 թվականին նա միացել է ABC հեռուստաընկերության Մի անգամ հեքիաթում հեռուստասերիալում։ Բացի այդ Դորնանը նկարահանվել է նաև բրիտանական «Անկում» սերիալում, որտեղ նրա խաղընկերը եղել է Ջիլիան Անդերսոնը։ Այստեղ Դորնանը մարմնավորել է սերիական մարդասպանի դեր։
Տեղափոխվելով Լոս Անջելես՝ դերասանը վարձել է բնակարան իր ընկերոջ՝ Էդի Ռեդմեյնի հետ։
Դորնանին մեծ ճանաչում է բերել Քրիստիան Գրեյի դերը՝ Մոխրագույնի հիսուն երանգները ֆիլմում, որտեղ նրա խաղընկերը եղել է Դակոտա Ջոնսոնը։ Նա ստացել է բացասական կարծիքներ ֆիլմում նրա խաղի համար։


== Անձնական կյանք ==
2013 թվականի ապրիլի 27-ին Ջեյմի Դորնանը ամուսնացել է Ամելի Ուորների հետ։ 2013 թվականի նոյեմբերի վերջին զույգը ունեցել է իր առաջնեկին, ում կոչել են Դալսի։ 2016 թվականի փետրվարին Դորնանը ունեցավ երկրորդ դուստրը, որին անվանեց Ֆիբի։


== Ծանոթագրություններ ==
Տուզակ (Շարանտի գավառ)

Տուզակ (ֆր.՝ Touzac), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 451 մարդ, բնակչության խտությունը` 28.82 մարդ/կմ²։ Բնակավայրը զբաղեցնում է 15.65 կմ² տարածք։
2017 թվականի հունվարից Մալավիլ, Էրավիլ, Նոնավիլ և Վիվիլ համայնքների հետ միասին հանդիսանում է Բելվին համայնքի մաս։


== Աշխարհագրություն ==
Գտնվում է Փարիզ քաղաքից 420 կմ հարավ-արևմուտք, Պուատիե քաղաքից` 125 կմ հարավ, Անգուլեմ քաղաքից` 27 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 281 աշխատունակ (15-64 տարեկան) բնակիչ, որոնցից ակտիվ էին 212-ը, իսկ ոչ ակտիվները` 69։ Ակտիվության ցուցանիշը կազմում է 75,4 %։ 212 աշխատունակ մարդկանցից աշխատել է 201 անձ (110 տղամարդ և 91 կին)։ Գործազուրկ են եղել 11 անձ (2 տղամարդ և 9 կին)։ 69 անաշխատունակներից 23-ը եղել են աշակերտներ կամ ուսանողներ, 25-ը` թոշակառուներ, իսկ 21-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Camila

Camila (հայերեն՝ Կամիլա), կուբաամերիկացի երգչուհի Կամիլա Կաբելոյի դեբյուտային ստուդիական ալբոմը, որը թողարկվել է 2018 թվականի հունվարի 12-ին՝ Epic, Syco և Sony լեյբլներում։ Յանգ Թագի մասնակցությամբ «Havana» երգը գլխավորել է մի շարք երկրների հիթ-շքերթները, օրինակ՝ Ավստրալիայի, Կանադայի, Իռլանդիայի և Մեծ Բրիտանիայի, իսկ ԱՄՆ-ում հավաստագրվել է պլատինե կարգավիճակով։


== Պատմություն ==
2016 թվականի դեկտեմբերի Կամիլան հայտարարել է Fifth Harmony խմբից իր հեռացման մասին և որոշել է կենտրոնանալ իր սոլո դեբյուտային ալբոմի վրա։
2017 թվականի նոյեմբերի 13-ին Կաբելոն հայտնել է սոլո ալբոմի պատրաստ լինելու մասին և այն մասին, որ այն կթողարկվի 2018 թվականի սկզբին։ Դեկտեմբերի 5-ին նա հայտնել է, որ այն կկոչվի Camila և հայտարարել, որ այն կթողարկվի 2018 թվականի հունվարի 12-ին։
Ալբոմը ստացել է դրական արձագանքներ երաժշտական քննադատների և ինտերնետային հրատարակությունների կողմից՝ Metacritic, Metro UK, The Times’, NME, The Guardian, Entertainment Weekly, USA Today, The Daily Mail, Time, Newsday, Rolling Stone, AllMusic, Idolator, Billboard, Stereogum.


== Անվանակարգեր ==


=== Տարեվերջյան ցանկեր ===


=== Մրցանակներ ===


== Երգացանկ ==

Նշումներ

^[a] - համահեղինակ
^[b] - վոկալային պրոդյուսեր
^[c] - լրացուցիչ պրոդյուսեր
"Havana" երգը ներառում է Ֆարել Վիլյամսի և Սթարրայի բեկ-վոկալները։
"I Have Questions" երգը ներառում է Բիբի Բոուրելլիի բեկ-վոկալը։


== Հիթ-շքերթներ ==


== Հավաստագրեր ==


== Ծանոթագրություններ ==
Ջակոպո Կոպպի

Ջակոպո Կոպպի (անգլ.՝ Jacopo Coppi or Giacomo Coppi),(1546, Peretola, Ֆլորենցիայի 5-րդ շրջան, Ֆլորենցիա - 1591[…], Ֆլորենցիա) , կամ Ջակոպո դել Մեգլիո ՝ (իտալերեն՝ Jacopo del Meglio) («լավագույնը») ,(Պերետոլա, 1546-1591), իտալացի նկարիչ , գործել է հիմնականում Ֆլորենցիայում և Հռոմում գործող Մաներիզմի ոճով ։ Այլ աղբյուրներում նա հայտնի է  անգլ.՝ Giacinto Coppi անվանումով ։


== Կենսագրություն ==
Ջակոպո Կոպպին  Ջորջո Վազարի անունով նկարիչների թիմից մեկն էր, որը զբաղվում էր Ֆլորենցիայում Ֆրանցիսկո I դե Մեդիչիի ցուցասրահի ձևավորմամբ  Պալացցո Վեկկիոում։ Ցուցասրահի  համար նա պատկերել է «Վառոդի գյուտը» և «Դարիուսի ընտանիքը Ալեքսանդր Մեծից առաջ» աշխատանքները։
Որոշ աղբյուրներ վիճարկում են Կոպպիի և Մեգլիոի ինքնությունը։ Ըստ այդ աղբյուրների նա ստեղծագործել է Հռոմում և Բոլոնիայում։
Վազարին նշում է, որ օգնել է իր վարպետի հուղարկավորության համար նկարազարդել իրերը։ Նրա աշխատանքների թվում են Հռոմի Սան Պիետրո ին Վինկոլի եկեղեցու համար արված Ֆրեսկոները (1577) , «Ecce Homo» նկարը Ֆլորենցիայի Սանտա Կրոչե (իտալ.՝ Basilica di Santa Croce, Սուրբ Խաչ եկեղեցի) եկեղեցու  և Փրկիչի կտավը (1579) Բոլոնիայի Սան Սալվատոր եկեղեցու համար։


== Պատկերասրահ ==

		
		
		


== Ծանոթագրություններ ==
Մանանդյան

Մանանդյան, հայկական ազգանուն։


== Ազգանունը կրողներ ==
Հակոբ Համազասպի Մանանդյան (1873-1952), հայ պատմաբան, բանասեր, աղբյուրագետ։


== Գրական հերոսներ ==
Արիստակես Մանանդյան, Վահե Ղուկասյանի «Գրողի տարածը» վիպակի հերոսներից։


== Ծանոթագրություններ ==